Zuma gevra vir ekstra vakansiedagPresident Jacob Zuma. Foto: GCIS “Dit het onder ons aandag gekom dat Suid-Afrikaners gedurende 2011 slegs 11 van die 12 betaalde openbare vakansiedae sal geniet,” het die sekretaris-generaal van die vakverbond Dennis George Maandag gesê. Volgens die wet op openbare vakansiedae sal Maandag 26 Desember 2011 ŉ vakansiedag moet wees aangesien Kersdag op ŉ Sondag val. “Maandag 26 Desember is egter Welwillendheidsdag of Tweede Kersdag, wat beteken dit val buite die strekking van die wet op openbare vakansiedae,” sê George. Die vakverbond het op 18 November ŉ brief hieroor aan Zuma gestuur. George sê die presidensie het beloof om na afloop van die Cop17-beraad op die brief te antwoord.